**JELGAVAS VALSTSPILSĒTAS PAŠVALDĪBAS 2024. GADA 20. JŪNIJA**

**SAISTOŠO NOTEIKUMU NR.24-25**

**„GROZĪJUMI JELGAVAS VALSTSPILSĒTAS PAŠVALDĪBAS 2023. GADA 23. FEBRUĀRA SAISTOŠAJOS NOTEIKUMOS NR. 23-2 “JELGAVAS VALSTSPILSĒTAS PAŠVALDĪBAS PIRMSSKOLAS IZGLĪTĪBAS NODROŠINĀŠANAS FUNKCIJAS ĪSTENOŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu “Grozījumi Jelgavas valstspilsētas pašvaldības 2023. gada 23. februāra saistošajos noteikumos Nr.23-2 “Jelgavas valstspilsētas pašvaldības pirmsskolas izglītības nodrošināšanas funkcijas īstenošanas kārtība”” projekts (turpmāk – saistošo noteikumu projekts) izstrādāts ar mērķi noteikt bērnu uzņemšanas kārtību Jelgavas valstspilsētas pašvaldības (turpmāk – pašvaldība) īstenotā Eiropas Sociālā fonda Plus projekta Nr. 4.3.6.6/1/24/A/003 “Atbalsts privātā pirmsskolas izglītības pakalpojuma iegādei” ietvaros finansētās vietās Izglītības iestāžu reģistrā reģistrētās privātās izglītības iestādēs, kas nodrošina pirmsskolas izglītības programmas apguvi pašvaldības administratīvajā teritorijā darbdienās ne mazāk kā 12 stundas dienā (turpmāk – privātā izglītības iestāde) (turpmāk – projekts).  Pašvaldība atbilstoši Ministru kabineta 2023. gada 1. oktobra noteikumiem Nr. 577 “Eiropas Savienības kohēzijas politikas programmas 2021. – 2027. gadam 4.3.6. specifiskā atbalsta mērķa “Veicināt nabadzības un sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.6. pasākuma “bērnu pieskatīšanas pakalpojumi īstenošanas noteikumi (turpmāk – MK noteikumi Nr. 557) iesniedza Centrālā finanšu un līgumu aģentūrā projekta iesniegumu Nr. 4.3.6.6/1/24/A/003 “Atbalsts privātā pirmsskolas izglītības pakalpojuma iegādei” (turpmāk – projekts), kas tika apstiprināts.  Pašvaldība iepirkuma rezultātā ir iegādājusies vietas privātās izglītības iestādēs, kuras tiks finansētas no pašvaldības budžeta līdzekļiem un Eiropas Sociālā fonda Plus finanšu līdzekļiem bez bērnu likumisko pārstāvju līdzmaksājuma. Šobrīd spēkā esošie pašvaldības saistošie noteikumu neparedz kārtību, kādā bērni tiks uzņemti un atskaitīti projekta ietvaros finansētās vietās privātās izglītības iestādēs. |
| 1. Fiskālā ietekme uz pašvaldības budžetu | Noteikumu īstenošanas fiskālās ietekmes prognoze uz pašvaldības budžetu:   * + samazina vai palielina ieņēmumu daļu – nav attiecināms;   + samazina vai palielina izdevumu daļu – noteikumos paredzētajām pirmsskolas izglītības apguves vietām privātās izglītības iestādēs pašvaldības budžetā no Eiropas Sociālā fonda plus tiek piešķirti finanšu līdzekļi līdz 3 000 000,00 *euro*. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – plānots, ka noteikumi pozitīvi ietekmēs projekta mērķgrupu, uz kuru attiecināms Noteikumu tiesiskais regulējums, t.i. ģimenes ar 2019. un 2020. gadā dzimušiem pirmsskolas vecuma bērniem, kuriem pašvaldība nevar nodrošināt vietu pašvaldības pirmsskolas izglītības iestādē, jo bērni bez vecāku līdzmaksājuma varēs apgūt pirmsskolas izglītību privātā izglītības iestādē.  Ietekme uz vidi – nav tiešas ietekmes uz vidi.  Ietekme uz iedzīvotāju veselību – nav tiešas ietekmes uz iedzīvotāju veselību.  Ietekme uz uzņēmējdarbības vidi pašvaldības teritorijā – īstenojot projektu, privātās izglītības iestādes kļūs pieejamākas pašvaldības ģimenēm.  Ietekme uz konkurenci – nav ietekmes uz konkurenci. |
| 1. Ietekme uz administratīvajām procedūrām un to izmaksām | Jautājumos par saistošo noteikumu piemērošanu var vērsties pašvaldības iestādē “Jelgavas izglītības pārvalde”.  Galvenie administratīvo procedūras posmi un veicamās darbības atvieglojumu saņemšanai noteiktas saistošajos noteikumos.  Saistošo noteikumu izpildei nav paredzētas papildus izmaksas. |
| 1. Ietekme uz pašvaldības funkcijām un cilvēkresursiem | Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci. |
| 1. Informācija par izpildes nodrošināšanu | Saistošo noteikumu izpildes nodrošināšanai netiek paredzēta jaunu institūciju izveide, esošo likvidācija vai reorganizācija. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Noteikumi ir atbilstoši iecerētā mērķa sasniegšanas nodrošināšanai – sniegt lielāku atbalstu pašvaldības ģimenēm ar pirmsskolas vecuma bērniem.  Pašvaldības izraudzītie līdzekļi ir leģitīmi un rīcība atbilst augstākstāvošiem normatīvajiem aktiem. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu izstrādes gaitā nenotika atsevišķas konsultācijas ar sabiedrības pārstāvjiem.  Sabiedrības viedokļa noskaidrošanai saistošo noteikumu projekts un tam pievienotais paskaidrojuma raksts publicēts pašvaldības oficiālajā tīmekļvietnē [www.jelgava.lv](http://www.jelgava.lv) 05.06.2024., paredzot termiņu viedokļu sniegšanai līdz 19.06.2024.  Saņemtos viedokļus par saistošo noteikumu projektu pašvaldība apkopos (apkopojumā norādot iesniedzējus, vērā ņemtos viedokļus, vērā neņemtos viedokļus, pamatojumu) un atspoguļos šajā paskaidrojuma rakstā. |

Jelgavas valstspilsētas pašvaldības domes priekšsēdētājs A. Rāviņš